Source: https://www.porada.sk/archive/index.php/t-56371.html?s=40320abac1b08a1c8e8ac11900f01ec6
Timestamp: 2019-10-21 21:55:45+00:00

Document:
Krádež auta s výrobkami [Archív] - PORADA.sk
Krádež auta s výrobkami
12.07.07,12:36
Dobrý deň, chcem sa spýtať na náš konkrétny prípad. Ukradli nám dodávku plne naloženú s našimi výrobkami ktoré sa mali ísť montovať plus rôzne náradie ktoré zamestnanec nechal v aute. Otázky:
1. Automobil bol leasovaný, leasing skončil v roku 2004, vtedy leasingová spoločnosť vystavila faktúru na odpredaj za 8000 + DPH, čo sme zaúčtovali rovno na 501xxx. Z tohto mi nevzniká povinnosť vrátiť uplatnenú DPH?
2. Naše výrobky neboli evidované ako zásoby, lebo účtujeme spôsobom B účtovania zásob, takže nákup materiálu bol účtovaný na 501, faktúra na odberateľa ešte nebola vystavená a bude vystavená až vtedy keď sa tie ukradnuté veci znova nevyrobia. Čo s DPH?
3. Náradie, fotoaparát, vŕtačky a ostatný drobný majetok do 30tis bol účtovaný na 501xxx. DPH vrátiť nemusím?
Ad1/ kedze leasing skoncil v r.2004, uctoval sa po starom, cize ho odpisoval prenajimatel... z uvedeneho dovodu sa na automobil pozeras ako na akykolvek tovar, ktory nie je odpisovany, cize odvedies dan z 8000 (§53,5)..
Ad2+3/ Odviedol by som dan zo sumy, ktora bola odpocitana pri nakupe (opat §53,5)
12.07.07,13:23
no súhlasím mňa by len zaujímalo ako dokážu že tam v tom auto bolo to a to...pokiaľ to dal do spotreby tak nie je problém to zadefinovať ako spotreba to jest napr...opotrebované vyhodené...jedine asi podľa policajného zápisu čo všetko si tam nahlási že...
12.07.07,13:28
Veď práve, všetko toto je vypísané v správe od polície... Ešte mám problém ako určiť cenu tých výrobkov - vypísať jednotlivé druhy materiálu ktoré sa pri výrobe spotrebovali, príadne externe dodané služby pri výrobe, práca našich pracovníkov vo výrobe je bez DPH. Takto, alebo inak?
12.07.07,13:36
ale vy odvediete dph len z ukradnutého tovaru nie z práce a ničoho a vyčíslovať to budete na základe faktúr pri ktorých ste si uplatnili dph na vstupe...to aj odvediete
04.09.07,08:14
Informácia pre všetkých kotrí majú podobný problém. Dala som dotaz na DRSR kvôlu odvodu DPH z ukradnutého tovaru ktorý sme ale my vyrobili, t.j. na vstupe mám materiál z ktorého som uplatnila DPH, z neho sa vyrobili výrobky (tovar), ktorý nám bol odcudzený. Vyjadrenie DRSR:
"V prípade, keď platiteľovi bol odcudzený tovar, ktorý sám vyrobil a to z materiálu (tovaru), pri ktorom si odpočítal daň nevzniká mu povinnosť odviesť daň z odcudzeného tovaru, v zmysle uvedeného ustanovenia § 53 ods. 5 zákona o DPH, nakoľko platiteľovi nebol odcudzený tovar, pri ktorom si odpočítal daň."
04.09.07,09:09
Skúste prilepiť na poradu celé znenie odpovede z drsr aj so znením otázky.
04.09.07,10:15
OK, takže otázka na DRSR znela (doslovne):
"Žiadame Daňové riaditeľstvo SR o usmernenie k § 53 ods. 5 zákona o DPH č. 222/2004 Z.z. Naša situácia: Ukradli nám dodávkový automobil, ktorý bol naložený našimi výrobkami určenými na montáž po Slovensku pre odberateľa, ktorému faktúra ešte nebola vystavená. Naša spoločnosť účtuje spôsobom B účtovania zásob, takže všetok nakupovaný materiál na výrobu je účtovaný na ťarchu účtov účtovej skupiny 50. Materiál v procese výroby však zmenil svoju formu - ukradli nám svetelné reklamy nie materiál, čo je aj zapísané v potvrdení od polície. Má naša spoločnosť povinnosť odviesť daň vo výške odpočítanej DPH z materiálu ktorý bol potrebný na výrobu ukradnutých svetelných reklám?"
Odpoveď z DRSR (doslovne):
"Daňové riaditeľstvo SR v Banskej Bystrici k Vášmu podaniu vo veci uplatňovania zákona č. 222/2004 Z.z. o dani z pridanej hodnoty v znení neskorších predpisov (ďalej len zákon o DPH) uvádza nasledovné:
V súlade s § 53 ods 5 zákona o DPH v prípade krádeže tovaru, pri ktorom platiteľ odpočítal daň, je platiteľ povinný odviesť daň vo výške odpočítanej dane; ak je tovar predmetov odpisovania podľa § 22 zákona č. 595/2003 Z.z. o dani z príjmov v znení n. p. zníži platiteľ odvod dane o pomernú časť dane zodpovedajúcu odpisom. Platiteľ daň odvedie za to zdaňovacie obdobie, v ktorom zistil krádež tovaru.
V prípade, keď platiteľovi bol odcudzený tovar, ktorý sám vyrobil a to z materiálu (tovaru), pri ktorom si odpočítal daň nevzniká mu povinnosť odviesť daň z odcudzeného tovaru, v zmysle uvedeného ustanovenia § 53 ods. 5 zákona o DPH, nakoľko platiteľovi nebol odcudzený tovar, pri ktorom si odpočítal daň."
To je všetko. Ja som daň samozrejme odviedla, takže idem robiť dodatočné DP.
04.09.07,10:40
Neviem, či to nechápem ja, alebo .....Trošku čudne napísané od Drsr, ale pri čítaní poslednej vety mi stále vychádza, že ste si odpočítali DPH z materiálu: žiarovky na tej svetelnej reklame, kable,...podklad na reklamu....ja neviem, čo všetko ste tam použili......
Osobne si myslím, že treba odviesť DPH z tohto materiálu, .........alebo mi odpoveď od Drsr vôbec nedáva logiku a to je len utorok.....
Možno s vyjadria i naši DPH-čkári...
07.09.07,09:20
Čo hovoríte ostatní na to vyjadrenie z DRSR? Odpočítať DPH či nie. Mám urobiť to dodatočné DP alebo radšej nie.
20.09.07,12:26
Neviete mi poradiť ako chápať to vyjadrenie z DRSR? Ďakujem.
20.09.07,12:29
Myslím, že je to dostatočne zrozumiteľne napísané.
20.09.07,12:33
To som si myslela aj ja, len Betka ma zmiatla tou pochybnosťou...
20.09.07,12:38
Vám neukradli káble, žiarovky, a pod. ale výrobok z nich vyrobený. A z tohto výrobku ste si daň neodrátali.

References: §53
 § 53
 § 53
 § 53
 § 22
 § 53